Document ID: 32005R0905

KOMISIJAS REGULA (EK) Nr. 905/2005
(2005. gada 16. jūnijs),
ar kuru 2004./2005. tirdzniecības gadam nosaka faktiski saražoto neattīrītas kokvilnas daudzumu, kā arī no tā izrietošo mērķa cenas samazinājumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Grieķijas Pievienošanās aktu, un jo īpaši tā 4. protokolu par kokvilnu (1),
ņemot vērā Padomes 2001. gada 22. maija Regulu (EK) Nr. 1051/2001 par atbalstu kokvilnas ražošanai (2), un jo īpaši tās 19. panta 2. punkta trešo ievilkumu,
tā kā:
(1)
Komisijas 2001. gada 2. augusta Regulas (EK) Nr. 1591/2001 par kokvilnas atbalsta shēmas piemērošanas kārtību (3) 16. panta 3. punkta pirmajā daļā ir paredzēts, ka faktiski saražotais daudzums kārtējā gadā un Regulas (EK) Nr. 1051/2001 7. pantā minētais mērķa cenas samazinājums jānosaka līdz attiecīgā tirdzniecības gada 15. jūnijam.
(2)
Regulas (EK) Nr. 1591/2001 16. panta 3. punkta otrajā daļā ir precizēti nosacījumi, kas jāievēro, lai saražoto neattīrītas kokvilnas daudzumu varētu uzskatīt par faktiski saražoto daudzumu.
(3)
Pamatojoties uz iegūtās šķiedras kvalitātes kritērijiem, Grieķijas iestādes ir atzinušas, ka atbalsta prasībām atbilst 1 135 534 tonnas neattīrītas kokvilnas.
(4)
Pēc Grieķijas iestāžu sniegtajām ziņām 2004. gada 15. maijā minētās iestādes ir atzinušas, ka atbalsta prasībām neatbilst 34 142 tonnas neattīrītas kokvilnas, tostarp 6 172 tonnas, kas iegūtas no 2 364,9 hektāriem un nav deklarētas atbilstīgi Regulas (EK) Nr. 1591/2001 9. pantam, 22 746 tonnas, kas neatbilst valsts platību samazināšanas noteikumiem, kuri pieņemti saskaņā ar Regulas (EK) Nr. 1051/2001 17. panta 3. punktu, un 3 580 tonnas, kas neatbilst minētās regulas 15. panta 1. punktā izklāstītajām labas un tirgum atbilstīgas kvalitātes prasībām, un 1 644 tonnas, kas iegūtas no 2 040 hektāriem un par ko attiecīgajiem audzētājiem, kuri cietuši no dabas katastrofas, izsniegta finansiāla atlīdzība.
(5)
1 644 tonnu neattīrītās kokvilnas neiekļaušana faktiski saražotajā daudzumā nav pamatota. Minētais kokvilnas daudzums iegūts no deklarētiem zemes gabaliem saskaņā ar Regulas (EK) Nr. 1591/2001 9. pantu un kas nogādāts attīrīšanas uzņēmumiem. Ļoti zemā, neattīrītas kokvilnas tonnās izteiktā raža, kas ievākta no dabas katastrofā skartajiem zemes gabaliem, uzskatāma par svarīgu apliecinājumu tam, ka šie zemes gabali ir devuši zināmu ražu. Līdz ar to uzskatāms, ka šis daudzums atbilst Regulas (EK) Nr. 1591/2001 16. panta 3. punkta otrajā daļā minētajiem kritērijiem un tāpēc tas pievienojams 1 135 534 tonnām.
(6)
Tāpēc 2004./2005. tirdzniecības gadā par Grieķijas faktiski saražoto daudzumu jāuzskata 1 137 229 tonnas neattīrītas kokvilnas.
(7)
Pamatojoties uz iegūtās šķiedras kvalitātes kritērijiem, Spānijas iestādes ir atzinušas, ka atbalsta prasībām atbilst 368 084 tonnas neattīrītas kokvilnas.
(8)
Pēc Spānijas iestāžu sniegtajām ziņām 2005. gada 15. maijā minētās iestādes ir atzinušas, ka atbalsta prasībām neatbilst 1 638 tonnas neattīrītas kokvilnas, tostarp 1 612 tonnas, kas neatbilst valsts platību samazināšanas noteikumiem, kuri pieņemti saskaņā ar Regulas (EK) Nr. 1051/2001 17. panta 3. punktu, 6 tonnas, kas neatbilst minētās regulas 15. panta 1. punktā izklāstītajām labas un tirgum atbilstīgas kvalitātes prasībām, 7 tonnas, kas nav deklarētas saskaņā ar Regulas (EK) Nr. 1591/2001 9. pantu, un 13 tonnas, kas neatbilst Regulas (EK) Nr. 1051/2001 11. pantā minētā līguma noteikumiem.
(9)
13 tonnu neattīrītas kokvilnas neiekļaušana faktiski saražotajā daudzumā līgumu noteikumu neizpildes dēļ nav pamatota. Turklāt šis daudzums atbilst Regulas (EK) Nr. 1591/2001 16. panta 3. punkta otrās daļas kritērijiem, tāpēc tas ir jāpieskaita 368 084 tonnām.
(10)
Tāpēc, pamatojoties uz iegūtās šķiedras kvalitātes kritērijiem, 2004./2005. tirdzniecības gadā par Spānijas faktiski saražoto daudzumu jāuzskata 368 097 tonnas neattīrītas kokvilnas.
(11)
Pamatojoties uz iegūtās šķiedras kvalitātes kritērijiem, Spānijas iestādes ir atzinušas, ka atbalsta prasībām atbilst 982 tonnas neattīrītās kokvilnas no Portugālē apsētajām platībām. Šis daudzums atbilst Regulas (EK) Nr. 1591/2001 16. panta 3. punkta otrās daļas kritērijiem, tāpēc tas ir jāuzskata par 2004./2005. tirdzniecības gadā Portugāles faktiski saražoto neattīrītas kokvilnas daudzumu.
(12)
Regulas (EK) Nr. 1051/2001 7. panta 2. punkts paredz, ka gadījumā, ja Spānijai un Grieķijai noteiktais faktiski saražotais kopējais daudzums pārsniedz 1 031 000 tonnas, tad šīs regulas 3. panta 1. punktā minētā mērķa cena ir jāsamazina ikvienai dalībvalstij, kurā faktiski saražotais daudzums pārsniedz valstij garantēto daudzumu.
(13)
Bez tam, ja Spānijas un Grieķijas par 1 031 000 tonnām samazinātais faktiski saražotais kopējais daudzums ir lielāks par 469 000 tonnām, mērķa cenas samazinājums par 50 % pakāpeniski pieaug saskaņā ar Regulas (EK) Nr. 1051/2001 7. pantā 4. punkta otrajā daļā paredzētajiem noteikumiem.
(14)
Gan Spānija, gan Grieķija ir pārsniegusi 2004./2005. tirdzniecības gadā valstij garantēto daudzumu. Spānijas faktiski saražotais daudzums atbilst otrajai 4 830 tonnu iedaļai virs valstij garantētā, par 113 000 tonnām palielinātā, daudzuma. Tādēļ Spānijā mērķa cenas samazinājumam jābūt 54 %. Grieķijā faktiski saražotais daudzums nepārsniedz valstij garantēto, par 356 000 tonnām palielināto, daudzumu. Tādēļ Grieķijā mērķa cenas samazinājumam jābūt 50 %.
(15)
Šajā regulā paredzētie pasākumi ir saskaņā ar Dabisko šķiedru pārvaldības komitejas atzinumu,
IR PIEŅĒMUSI ŠO REGULU.
1. pants
1. 2004./2005. tirdzniecības gadam nosaka šādu faktiski saražoto neattīrītas kokvilnas daudzumu:
-
1 137 229 tonnas Grieķijai,
-
368 097 tonnas Spānijai,
-
982 tonnas Portugālei.
2. 2004./2005. tirdzniecības gadam nosaka mērķa cenas samazinājumu par šādu summu:
-
24,130 euro par 100 kg neattīrītas kokvilnas Grieķijai,
-
27,425 euro par 100 kg neattīrītas kokvilnas Spānijai,
-
0 euro par 100 kg neattīrītas kokvilnas Portugālei.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 16. jūnijā

Labels: 2
18
17
19